Nikaragvas administratīvais iedalījums
Nikaragvas administratīvo iedalījumu veido 15 departamenti un 2 autonomie reģioni. Departamenti ir veidoti pēc Spānijas parauga. Departamenti un autonomie reģioni sīkāk iedalās 153 municipalitātēs. Pēc platības lielākā Nikaragvas iedalījuma vienība ir Ziemeļatlantijas autonomais reģions (32 159 km²), bet mazākā Masajas departaments (590 km²). Visvairāk iedzīvotāju dzīvo Managvas departamentā (1 460 000 iedzīvotāji), bet vismazāk — Riosanhuanas departamentā (95 596 iedzīvotāji).